Kanku Kelly
Katika kujitafutia maisha mwaka 1975 Nkashama Kelly aliamua kwenda mji wa Katanga uliopo jimbo la Shaba, huko alijiunga katika bendi ya Safari Nkoi iliyokuwa na wanamuziki mahiri akina Ndala Kasheba na Baziano Bwetii. Nyota yake ilianza kutoa nuru njema, kwani mwezi Febrauri 1977 baadhi ya wanamuziki Kongo walifuatwa na Chibangu Katai ‘mzee Paul’ kuja Tanzania kujiunga na bendi ya Maquis du Zaire. Anamtaja Kikumbi Mwanza Mpango maarufu kama "King Kikii", Mutombo Sozzy (drumz), Ilunga Banza ‘Banza Mchafu’ (besi gita) Ngalula Chandanda (steji shoo) pamoja na yeye Kanku ndiyo kwa pamoja walichukuliwa kuja Tanzania waka huo. Alipofika Maquis du Zaire jijini Dar es Salaam, aliungana na wapulizaji wa trumpet wengine akina Mwema Mudjanga ‘mzee Chekecha’, Mino wa Mwamba ‘mzee Tito, Mpoyo Kalenga, Kaumba Kalemba na Ngenda Kalonga.
Bebe Cool
Moses Ssali (amezaliwa 1 Septemba 1977) ni mwanamuziki wa ragga kutoka nchini Uganda. Anafahamika zaidi kwa jina la kisanii kama Bebe Cool. Alianza kazi yake kutoka 1997 akiwa Nairobi, Kenya, lakini miaka michache baadaye alirudi nchini kwake. Pamoja na Nameless na mwenzake Chameleone, Bebe Cool alikuwa mmoja wa wasanii wa kwanza kujiimarisha na Ogopa DJs, nyumba ya uundaji muziki na studio nchini Kenya.